**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ ΚΑΙ ΩΡΟΜΙΣΘΙΩΝ ΔΙΔΑΚΤΙΚΟΥ ΕΤΟΥΣ 2019-20**

Ενημερώνουμε τους εκπαιδευτικούς οι οποίοι προσλαμβάνονται ως αναπληρωτές ή ωρομίσθιοι, ότι κατά την προσέλευση τους στη Δ/νση Δ/θμιας Εκπ/σης Ημαθίας για πρόσληψη, **οφείλουν να προσκομίσουν τα κάτωθι δικαιολογητικά:**

1. **Αντίγραφο πτυχίου** (αν πρόκειται για πτυχίο Πανεπιστημίου του εξωτερικού, χρειάζεται να κατατεθεί επιπλέον το απολυτήριο Λυκείου, η επίσημη μετάφραση και η αναγνώριση από το ΔΟΑΤΑΠ).
2. **Πιστοποιητικό Παιδαγωγικής και Διδακτικής Επάρκειας** (όπου απαιτείται).
3. **Φωτοτυπία Ταυτότητας**.
4. **Διδακτορικό/ Μεταπτυχιακό ή Σεμινάριο 400 ωρών στην ΕΑΕ** (αν η πρόσληψη γίνει από τους πίνακες της Ειδικής Αγωγής). Αν πρόκειται για πτυχίο Πανεπιστημίου του εξωτερικού, χρειάζεται να κατατεθεί επιπλέον η επίσημη μετάφραση και η αναγνώριση από το ΔΟΑΤΑΠ.
5. **Διδακτορικό/ Μεταπτυχιακό τίτλο Σπουδών** για αναγνώριση της Συνάφειας και μισθολογική κατάταξη. Αν πρόκειται για πτυχίο Πανεπιστημίου του εξωτερικού, χρειάζεται να κατατεθεί επιπλέον η επίσημη μετάφραση και η αναγνώριση από το ΔΟΑΤΑΠ.
6. Για την **αναγνώριση προϋπηρεσίας** και την μισθολογική κατάταξη:

* Για προϋπηρεσία που έχει προσφερθεί σε σχολικές μονάδες Α/θμιας και Β/θμιας εκπαίδευσης όλες τις βεβαιώσεις προϋπηρεσίας.
* Για προϋπηρεσία, η οποία έχει προσφερθεί **σε άλλους φορείς** απαιτείται:

Α. Οι **αποφάσεις** πρόσληψης και απόλυσης.

Β. **Βεβαίωση** από τον φορέα απασχόλησης όπου να προκύπτει με απόλυτη σαφήνεια:

Η ιδιότητα με την οποία υπηρέτησαν, η σχέση εργασίας, το ωράριο εργασίας (πλήρες ή μειωμένο), το υποχρεωτικό πλήρες ωράριο (σε περίπτωση εργασίας με μειωμένο ωράριο), η διάρκεια των προϋπηρεσιών αυτών.

Γ. **Βεβαίωση** του φορέα απασχόλησης στην οποία θα αναφέρεται η νομική μορφή του, καθώς και αν υπάγεται στο πεδίο εφαρμογής της Παραγράφου 1 του Άρθρου 7 του Ν. 4354/2015.

* **Τα σχετικά ένσημα ή βεβαιώσεις ασφαλιστικού φορέα** που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η.

1. Πρόσφατες **ιατρικές Γνωματεύσεις από Ψυχίατρο και Παθολόγο ή Γενικό Ιατρό** για ικανότητα άσκησης διδακτικού έργου, είτε από Δημόσιο Νοσοκομείο είτε από Ιδιώτη Γιατρό.
2. **Φωτοτυπία της 1ης σελίδας του βιβλιαρίου τραπεζικού λογαριασμού** (Για προσλήψεις μέσω ΕΣΠΑ μόνο από Εθνική Τράπεζα).
3. Αποδεικτικό **ΑΦΜ και ΔΟΥ**.
4. Αποδεικτικό **ΑΜΚΑ και ΑΜΑ**.
5. Για όσους ανήκουν σε ειδική κατηγορία την **Γνωμάτευση του ΚΕΠΑ ή την βεβαίωση της ΑΣΠΕ** (πολύτεκνοι).

Όλα τα δικαιολογητικά κατατίθενται σε ευκρινή φωτοαντίγραφα και η υποβολή τους είναι υποχρεωτική για την ολοκλήρωση της διαδικασίας πρόσληψης.